Octavian Popescu a anunţat că se operează după Universitatea Craiova – FCSB 2-0. Jucătorul echipei patronate de Gigi Becali a precizat şi cât va lipsi de pe teren.
În minutul 55 al partidei, Octavian Popescu a ratat o ocazie uriaşă. El a trimis un lob superb, dar balonul a trecut puţin pe lângă poarta apărată de Popescu. Miculescu aştepta, cu poarta goală, o pasă de la Octavian Popescu.
Octavian Popescu a anunţat că se operează: „În ultimul an am jucat cu o problemă la gleznă”!
„A fost un meci bun, din păcate am pierdut. Nu aveam în plan să pierdem în play-off, dar uite că a venit și înfrângerea. Eu am avut o fază pe care am tratat-o superficial. Putea fi un super-gol, dar nu a fost.
În ultimul an am jucat cu o problemă la gleză. Trebuie să mă operez. Voi lipsi maxim o lună și jumătate, două. Recuperarea e imediată totuși, nu voi lipsi în preliminariile pentru cupele europene.
La meciul cu CFR cred că o să fie un spectacol cum nu s-a mai văzut în ultimii ani în România. Suntem serioși, nu ne vopsim în cap! (n.r. râde)”, a declarat Octavian Popescu pentru digisport.ro după Universitatea Craiova – FCSB 2-0.
Universitatea Craiova – FCSB 2-0. „Roş-albaştrii”, la prima înfrângere din play-off. Echipa lui Mihai Rotaru o egalează pe CFR
Universitatea Craiova – FCSB 2-0 a fost live text pe AS.ro, de la ora 21:00. Oltenii continuă lupta nebună pentru locul al doilea cu CFR Cluj şi Farul. Echipa lui Mihai Rotaru a egalat-o la puncte pe CFR Cluj.
Deja campioană, FCSB e cu gândul la marea sărbătoare care va fi la meciul cu CFR Cluj. FCSB a înregistrat cu Universitatea Craiova prima înfrângere din play-off. De cealaltă parte, oltenii trag pentru a prinde locul al doilea care asigură calificarea în Conference League.
Deja campioană, FCSB are 49 de puncte. CFR şi Universitatea Craiova împart locurile 2 şi 3, cu 40 de puncte.
Universitatea Craiova: Popescu, Căpățînă, Zajkov, Da Silva, Bancu – Crețu, Mekvabishvili – Houri, Danciu, Ivan – Markovic
Rezerve: Lazăr, Vlădoiu, Soiri, Badelj, Ndong, Mateiu, Cîmpanu, Barbu, Bană, Mitriță, Blesa
Antrenor: Costel Gâlcă
FCSB: Târnovanu – Ovidiu Popescu, Dawa, Lixandru, Antwi – Alhassan, Șut, Olaru – Octavian Popescu, Băluță, Miculescu
Rezerve: Udrea, Vlad, Crețu, Panțîru, Haruț, Pandele, Chiricheș, Toma, Radaslavescu, Popa
Antrenor: Elias Charalambous
Elias Charalambous a anunţat revenirea lui Chiricheş înainte de Universitatea Craiova – FCSB
Chiricheș s-a accidentat în meciul cu Rapid, încheiat cu scorul de 2-2. Acesta a suferit o lovitură la mână și a fost supus unei intervenții chirurgicale, însă Charalambous le-a dat acum o veste uriașă fanilor.
Tehnicianul campioanei a dezvăluit faptul că Vlad Chiricheș s-a recuperat rapid și că va reveni în lotul FCSB-ului la partida cu Universitatea Craiova, din etapa cu numărul 8 a playoff-ului din Liga 1.
”Chiri este fantastic. V-am spus că a decis să facă o operație, s-a întors și mâine (n.r. – luni) va fi cu noi. E un caracter pe care îl găsești greu în fotbal. Va fi mâine cu noi. O să folosim toți jucătorii pe care îi avem pregătiți. Vom încerca să câștigăm toate meciurile”, a spus Elias Charalambous, la conferința de presă.